Σαλάτα Waldorf με γιορτινές πινελιές
Στολίζουμε τη χειμωνιάτικη σαλάτα Waldorf, για να πάρει μέρος στο γιορτινό τραπέζι.
2 μήλα, κομμένα σε λεπτά σπιρτόξυλα, 1/2 κουτ. γλυκού καστανή ζάχαρη χυμός από 1 λεμόνι, 2 κλωνάρια σέλερι, σε λεπτές φέτες, 50 γρ. ξανθές σταφίδες, 50 γρ. καρυδόψιχα ή φουντούκια, μερικά τρυφερά μαρουλόφυλλα, 2 κουτ. σούπας αποξηραμένα κράνμπερις, 8 απύρηνοι χουρμάδες, ψιλοκομμένοι, 1 ξερό κρεμμύδι, σε λεπτές ροδέλες, 100 γρ. καπνιστό χέλι, σε λεπτές φέτες, 50 γρ. κρέμα γάλακτος παγωμένη, χτυπημένη σε σαντιγί, 30 γρ. αγελαδινό γιαούρτι, στραγγιστό, 60 γρ. μαγιονέζα, 1 κουτ. γλυκού μουστάρδα, αλάτι, φρεσκοτριμμένο πιπέρι
Για την σαλάτα Waldorf με γιορτινές πινελιές ξεκινάμε με την σάλτσα και ανακατεύουμε όλα τα υλικά σε ένα μπολ και διατηρούμε στο ψυγείο.Συνεχίζουμε στην σαλάτα και βάζουμε τα μήλα σε μπολ, πασπαλίζουμε με την καστανή ζάχαρη και περιχύνουμε  αμέσως με τον χυμό λεμονιού για να μη μαυρίσουν.Προσθέτουμε όλα τα υλικά και ανακατεύουμε.Στρώνουμε τα φύλλα μαρουλιού σε  μια ευρύχωρη σαλατιέρα και από πάνω αδειάζουμε το μείγμα της σαλάτας.Προσθέτουμε  τη σάλτσα, ανακατεύουμε και σερβίρουμε.
Κρέμα Γάλακτος,Μήλο,Χουρμάδες